Valgevene Euroopa Humanitaarülikool
Valgevene Euroopa Humanitaarülikool (inglise European Humanities University; lühend EHU, valgevene Еўрапейскі Гуманітарны Універсітэт, leedu Europos humanitarinis universitetas) on ülikool Leedus Vilniuses. Mitteriiklik ülikool alustas 1992. aastal tööd Valgevenes Minskis, kuid suleti võimude poolt 2004. aastal. Õppeasutus jätkas tegevust 2005. aastal Vilniuses. Ülikool annab bakalaureuse- ja magistriõppes haridust valgevene üliõpilastele.